rejauldu/bengali-wikipedia huggingface dataset:
রাঘবদাইড় ইউনিয়ন বাংলাদেশের খুলনা বিভাগের মাগুরা জেলার মাগুরা সদর উপজেলার একটি ইউনিয়ন পরিষদ। এটি ১২০.০৫ কিমি২ (৪৬.৩৫ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৮,৫৩৭ জন। ইউনিয়নটিতে মোট গ্রামের সংখ্যা ২৯টি ও মৌজার সংখ্যা ২২টি।  গ্রামসমূহ  বাসুদেবপুর  দোড়ামথনা  দক্ষিণ জিার্পুর  উজিরাবাদ মালঞ্চী  দত্তমালঞ্চী  বাদেমালঞ্চী  হাটমালঞ্চী  উত্তর বীরপুর  পাকাকাঞ্চনপুর  পাকাখোর্দ্দ  বেঙ্গা  দাস বেরইল  হুদা বেরইল  বড় বেরইল  বড়বেরইল  বালিয়াডাঙ্গা  তেঘরিয়া  মাঝাইল  শ্রীফলতলা  কাজিরাইল  কালিশংকরপুর  পাটকেলবাড়ি  ধনপাড়া  কোকনাপাড়া  রাঘবদাইড়  বিত্তিপাড়া  লক্ষীপুর  সাংদালক্ষীপুর  তথ্যসূত্র  বিষয়শ্রেণী:মাগুরা সদর উপজেলার ইউনিয়ন বিষয়শ্রেণী:খুলনা বিভাগের ইউনিয়ন বিষয়শ্রেণী:মাগুরা জেলার ইউনিয়ন
রাহুল তেবাতিয়া (জন্ম ২০ মে ১৯৯৩) রঞ্জি ট্রফিতে হরিয়ানার হয়ে খেলেন এমন এক ভারতীয় ক্রিকেটার।   কেরিয়ার  তেবাতিয়া হারিয়ানার হয়ে ২০১৩-১৪ রণজি ট্রফিতে চৌধুরী বানসি লাল ক্রিকেট স্টেডিয়ামে কর্ণাটকের বিপক্ষে ক্রিকেটে নিজের আত্মপ্রকাশ ঘটান। এ সময় ব্যাট হাতে দুটি ম্যাচ খেলে ১৭ রান সংগ্রহ করতে সক্ষম হন। তিনি ২০১৭ সালের ২৫ ফেব্রুয়ারি ২০১৬-১৭ বিজয় হাজারে ট্রফিতে হারিয়ানার হয়ে লিস্ট এ ক্রিকেটে নিজের অভিষেক ঘটান।  ২০১৪ ইন্ডিয়ান প্রিমিয়ার লিগের পূর্বে রাজস্থান রয়্যালস তেওয়াতিয়া ক্রয় করে নেয়। ২০১৪ সালের আইপিএলে রাজস্থান রয়্যালসের প্রতিনিধিত্ব করে টি২০তে তার অভিষেক হয়। এরপর ২০১৭ সালের ফেব্রুয়ারিতে, ২০১৭ ইন্ডিয়ান প্রিমিয়ার লিগের জন্য কিংস এলেভেন পাঞ্জাব তাকে কিনে নেয়। জানুয়ারী ২০১৮, তিনি দিল্লি ডেয়ারডেভিলস দ্বারা ২০১৮ আইপিএল নিলামে ক্রয় করে নেয়। ২০১৯ ইন্ডিয়ান প্রিমিয়ার লিগ এ, তিনি আইপিএলের একটি ইনিংসে উইকেট রক্ষক নয় এমন খেলোয়াড় হিসাবে সর্বাধিক সংখ্যক ক্যাচ (৪) নেওয়ার যৌথ রেকর্ডও তৈরি করেছিলেন। ২০২০ ইন্ডিয়ান প্রিমিয়ার লিগের আগে ২০১৯ এর নভেম্বরে, তাকে রাজস্থান রয়্যালসে নিলামে ক্রয় করে নেয়।  ২০২০ সালের ২৭ সেপ্টেম্বর, তিনি আইপিএল ম্যাচের একটি ওভারে সর্বাধিক সংখ্যক ছক্কা দিয়ে ক্রিস গেইলের রেকর্ডের সমতা লাভ করেন এবং ৩১ বলে ৫৩ রান করেছিলেন।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:উত্তরাঞ্চলের ক্রিকেটার বিষয়শ্রেণী:হরিয়ানার ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:গুজরাত টাইটান্সের ক্রিকেটার বিষয়শ্রেণী:হরিয়ানা থেকে আগত ক্রিকেটার বিষয়শ্রেণী:হরিয়ানার ব্যক্তি
মূলগ্রাম ভারতের পশ্চিমবঙ্গ রাজ্যের একটি শহর। এটি হুগলি জেলার পাণ্ডুয়া থানার অন্তর্গত একটি মাঝারি আয়তনের গ্রাম। গ্রামটি হাওড়া থেকে ৭১ কিলোমিটার দূরে অবস্থিত।   পরিচিতি  গ্রামটি বৈঁচি স্টেশন থেকে ৪ কিলোমিটার দূরে।   জনসংখ্যা  ২০১১ আদমশুনানি অনুসারে এই শহরটির জনসংখ্যা ৮১৩। এখানে গড় স্বাক্ষরতার হার ৭৯.১৩%।    বিশেষত্ব  এই গ্রামটি কালীপূজার জন্য বিখ্যাত।  তথ্যসূত্র  বিষয়শ্রেণী:হুগলি জেলার গ্রাম
হাইপোআয়োডাস অ্যাসিড একটি অজৈব যৌগ যার রাসায়নিক সংকেত HIO। আয়োডিনের জলীয় দ্রবণকে পারদ বা রৌপ্য লবণের সাথে বিক্রিয়া করে এটা পাওয়া যায়। এটা খুব দ্রুত অসমানুপাতে বিয়োজিত হয়ঃ   5 HIO  →   HIO3  +  2I2  +  2H2O হাইপোআয়োডাস অ্যাসিড একটি দুর্বল এসিড যার pK প্রায় ১১ । এর কনজুগেট ক্ষার হাইপোআয়োডাইট  (IO-)। ক্ষারকীয় হাইড্রোক্সাইডের সাথে আয়োডিনের বিক্রিয়ায় এনায়নের লবণ পাওয়া যায়। তারা দ্রুত ভেঙে গিয়ে আয়োডাইড এবং আয়োডেট গঠন করে।   তথ্যসূত্র   বিষয়শ্রেণী:হাইড্রোজেন যৌগ বিষয়শ্রেণী:আয়োডিন যৌগ বিষয়শ্রেণী:হাইপোআয়োডাইট বিষয়শ্রেণী:জারক অ্যাসিড বিষয়শ্রেণী:জারক
প্রাচীন মাস্তা মসজিদ রংপুর বিভাগের গাইবান্ধা জেলার গোবিন্দগঞ্জ উপজেলার একটি অতি প্রাচীন মসজিদ। গোবিন্দগঞ্জ উপজেলা সদর হতে প্রায় ০৩ কি.মি. দক্ষিণে এবং কামারদহ ইউনিয়নের ফাঁসিতলা বাজার হতে ০১ কি.মি. উত্তরে মহাসড়কের পশ্চিম পার্শ্বে এই মসজিদটি অবস্থিত। গোবিন্দগঞ্জ উপজেলায় পুরাতন মসজিদ গুলোর মধ্যে  প্রাচীন মাস্তা মসজিদ স্থাপত্যের  অপর একটি নিদর্শন।   ইতিহাস  কামারদহ ইউনিয়নের মাস্তা গ্রামের প্রাচীন লাল মসজিদটিই মাস্তা মসজিদ নামে পরিচিত। মসজিদ এলাকার জনশ্রুতি মতে এককালে এই এলাকায় বাদশা ফকির নামে একজন প্রভাবশালী ও ধর্মপরায়ন ব্যক্তির বাস ছিল। তিনি এ মসজিদটি প্রতিষ্ঠা করেন। তার ও তার উত্তারসুরীর আসল পরিচয় আজও মেলেনি। প্রকৃতপক্ষে মসজিদটি কোন সময় নির্মিত হয়েছে তা কোন সূত্র থেকেই আজও জানা যায়নি। তবে মসজিদের নির্মাণ কৌশল ও মোঘল আমলের মসজিদ স্থাপত্যের বৈশিষ্ঠ্যের সূত্র ধরে অনুমান করা যায় মাস্তা মসজিদটি  মোঘল আমল ১৬ শতকের দিকে কোন এক সময় নির্মিত হয়েছিল।   আকার  মসজিদটির দৈর্ঘ্য ৩৫ ফুট এবং প্রস্ত ১৬ ফুট। চার কোণে চারটি স্তম্ভ রয়েছে। একই আকারের তিনটি গম্বুজ আছে। দরজা তিনটি, কোন জানালা নেই। ভিতরে দুই সারিতে নামাজ আদায় হয়ে থাকে।   আরো দেখুন    গাইবান্ধা জেলা  গোবিন্দগঞ্জ উপজেলা   তথ্যসূত্র   বিষয়শ্রেণী:গাইবান্ধা জেলার মসজিদ বিষয়শ্রেণী:গাইবান্ধা জেলার প্রত্নতাত্ত্বিক স্থাপনা
right|thumb|300px|রূপনগড় ফোর্টের প্রবেশদ্বার  রূপনগড় ফোর্ট হল ভারতের রাজস্থানের রূপনগড় শহরের একটি প্রাক্তন দুর্গ এবং প্রাসাদ যা বর্তমানে একটি হোটেল। দুর্গটি মূলত ১৬৪৮ সালে কিশানগড়ের মহারাজা রূপ সিং দ্বারা নির্মিত এবং নামকরণ করা হয়েছিল। এটা কিষানগড়ের উত্তরে পাহাড়ের উপরে কৌশলগত কারণে সম্ভার সল্ট লেকের গুরুত্বপূর্ণ বাণিজ্য পথে পাশেই অবস্থিত। দুর্গের চারপাশে একটি উল্লেখযোগ্য শহর গড়ে উঠেছিল যা কারিগর এবং নির্মাতাদের কেন্দ্রে পরিণত হয়েছিল। এক শতাব্দী ধরে এটি কিষাণগড়ের মহারাজাদের প্রাথমিক বাসস্থান এবং রাজ্যের রাজধানী হিসেবেও কাজ করে। দুর্গের পাশে একটি অলঙ্কৃত প্রাসাদ নির্মিত হয়েছিল।  ১৯৯৯ সালে মহারাজা দুর্গটিকে একটি হোটেল হিসাবে খোলেন, তবে প্রাসাদ হিসাবে এ সময় অভ্যন্তরীণ এবং বহির্ভাগে সামান্য পরিবর্তন করা হয়েছিল। এতে ২০টি কক্ষ রয়েছে, যার মধ্যে কয়েকটি সুবিশাল প্রাক্তন রাজকীয় স্যুট।   তথ্যসূত্র    রাজস্থান, দিল্লি ও আগ্রা। লিন্ডসে ব্রাউন এবং অ্যামেলিয়া টমাস। লোনলি প্ল্যানেট, 2008   বহিঃসংযোগ    দাপ্তরিক সাইট   বিষয়শ্রেণী:ভারতের ঐতিহ্যবাহী হোটেল বিষয়শ্রেণী:রাজস্থানের হোটেল
মাহির মুহাম্মদ সাবরা (, ; জন্ম: ১৪ জানুয়ারি ১৯৯২; মাহির সাবরা নামে সুপরিচিত) হলেন একজন লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব নাজমাহ এবং লেবানন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।  মাহির ২০১৬ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ২০ ম্যাচে ১টি গোল করেছেন।  প্রারম্ভিক জীবন মাহির মুহাম্মদ সাবরা ১৯৯২ সালের ১৪ই জানুয়ারি তারিখে লেবাননের বুর্জ আল বারাজনাহে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মাহির কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত লেবাননের ২৬ সদস্যের চূড়ান্ত দলে স্থান পেয়েছিলেন, যেখানে তিনি এক ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল লেবানন  ২০১৬  ২  ০ ২০১৭  ১  ০ ২০২০  ১  ০ ২০২১  ৮  ০ ২০২২  ৫  ১ ২০২৩  ২  ০ ২০২৪  ১  ০ সর্বমোট  ২০  ১  তথ্যসূত্র  বহিঃসংযোগ               বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:লেবানীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:লেবাননের আন্তর্জাতিক ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:পুরুষ ফুটবল রক্ষণভাগের খেলোয়াড়
বহুলাড়া পশ্চিমবঙ্গের বাঁকুড়া জেলার ওন্দা-১ গ্রাম পঞ্চায়েতের একটি সেন্সাস গ্রাম। এটি ওন্দা থেকে ৫ কিলোমিটার (৩.১ মাইল) এবং বিষ্ণুপুর থেকে ২৫ কিলোমিটার (১৬ মাইল) দূরে অবস্থিত।   সিদ্ধেশ্বর মন্দির  বহুলাড়ার সিদ্ধেশ্বর শিবের মন্দির একটি স্বতন্ত্র্য স্থাপত্যশৈলী এবং মন্দিরগাত্রের অপূর্ব অলংকরণের জন্য প্রসিদ্ধ। মন্দিরটি গ্রাম্য শিবমন্দির হলেও এটি পাল যুগের রেখ দেউল শৈলীর একটি বিশিষ্ট নিদর্শন। মন্দিরের অভ্যন্তরে শিবলিঙ্গের পাশাপাশি গণেশ, জৈন তীর্থঙ্কর পার্শ্বনাথ এবং মহিষাসুরমর্দিনীর মূর্তি বিরাজমান। মন্দিরের বহির্গাত্রের অলংকরণ অতীব সুন্দর। এই মন্দির চত্বর একাধিক প্রাচীন ধ্বংসস্তুপ ও ঢিবিতে পরিপূর্ণ।  মন্দিরের উচ্চতা ১৯.২ মিটার |  নলিনী ভট্টশালীর মতে, দ্বারকেশ্বর নদের তীরে অবস্থিত "বাঁকুড়া জেলার বহুলাড়ার সিদ্ধেশ্বর মন্দির সম্ভবত মধ্যযুগীয় বাংলার ইষ্টকনির্মিত 'রেখ দেউল' মন্দিরশৈলীর শ্রেষ্ঠ নিদর্শন।" মন্দিরে শীর্ষভাগ বর্তমানে ক্ষতিগ্রস্ত। প্রতি বছর চৈত্র মাসে এখানে তিন দিন ধরে বহুলাড়া শিব গাজন উৎসব চলে। শতাধিক পূণ্যার্থী এই উৎসবে অংশ নেন।   বৌদ্ধ ও জৈন কেন্দ্র  বহুলাড়া মন্দিরের আশেপাশে একাধিক ঢিবিতে পুরাতাত্ত্বিক খননকার্য চালিয়ে অনুমান করা হয় যে কোনো এক কালে এটি একটি বৌদ্ধ কেন্দ্র ছিল। এই ঢিবিগুলিকে বৌদ্ধ চৈত্য মনে করা হয়। এখানে বৌদ্ধ ভিক্ষুদের দেহাবশেষ সমাধিস্থ করা হত। শৈবধর্মের বিকাশের পূর্বে এই অঞ্চলটিতে বৌদ্ধ ও জৈনধর্মের প্রভাব ছিল। খ্রিষ্টীয় সপ্তম শতাব্দী নাগাদ এখানে জৈনধর্ম বিকাশলাভ করে।Ghosh, Binoy, Paschim Banger Sanskriti, (in Bengali), part I, 1976 edition, p. 363, Prakash Bhaban   নিকটবর্তী অন্যান্য স্থান  বিষ্ণুপুর, সোনাতাপাল, বীরসিংহপুর, শ্যামচাঁদ মন্দির, কনকলতা মন্দির, ধারাপাট, অযোধ্যা প্রভৃতি ।   পাদটীকা   বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাঁকুড়া জেলার প্রত্নস্থল
৯ মে, ২০০৭-এ জাপানের ফুজি পাহাড়ের ওপর এক সারিতে যুক্তরাষ্ট্র নৌবাহিনীর পাঁচটি বিমান। ক্যারিয়ার এয়ারবোর্ন আর্লি ওয়ার্নিং স্কোয়াড্রন ১১৫-এর (ভিএডব্লিউ-১১৫) লিবার্টি বেল্‌স, জাপান ভিত্তিক সিভিডব্লিউ-৫, এবং গ্রামেন ই-২সি হকেই এনপি আবহাওয়া নিরীক্ষণ বিমান। ভিএডব্লিউ-১১৫ হচ্ছে যুক্তরাষ্ট্র নৌবাহিনীর নয়টি স্কোয়াড্রনের একটি যা, জাপানের ইয়ামাতো ও আয়েসি শহরে অবস্থিত যুক্তরাষ্ট্রের আতসুগি নৌঘাটিতে অবস্থিত, এবং ইউ.এস. নেভি কিটি হক-ক্লাস বিমানবাহী যুদ্ধজাহাজ ইউএসএস কিটি হক (সিভি-৬৩)-তে ব্যবহৃত হয়।
গণতান্ত্রিক কঙ্গো প্রজাতন্ত্র জাতীয় মহিলা ফুটবল দল মহিলাদের আন্তর্জাতিক ফুটবলে গণতান্ত্রিক কঙ্গো প্রজাতন্ত্রের প্রতিনিধিত্ব করে। এটি কঙ্গোলীয় ফুটবল অ্যাসোসিয়েশন দ্বারা পরিচালিত। ফিফা এই দলকে কঙ্গো ডিআর নামে চিহ্নিত করে।  ইতিহাস গণতান্ত্রিক কঙ্গো প্রজাতন্ত্রের নাইজেরিয়ায় অনুষ্ঠিত ১৯৯৮ আফ্রিকান মহিলা চ্যাম্পিয়নশিপ বাছাই পর্বে নামিবিয়ার বিরুদ্ধে অভিষেক হওয়ার কথা ছিল, কিন্তু তারা প্রত্যাহার করে। তারা ১৭ অক্টোবর ১৯৯৮ সালে নাইজেরিয়ার কাদুনাতে মিশরের বিরুদ্ধে অভিষেক করে এবং ৪–১ ফলাফলে জয়লাভ করে। স্বাগতিক নাইজেরিয়ার বিপক্ষে দ্বিতীয় ম্যাচে তারা ৬–০ ব্যবধানে হেরে যায় এবং গ্রুপ পর্বের শেষ ম্যাচে তারা মরক্কোর সাথে ০–০ গোলে ড্র করে এবং ৭ গোল করে ও ৭ গোল খেয়ে সেমিফাইনালে ওঠে। সেমিফাইনালে ঘানা অতিরিক্ত সময়ের পরে তাদের ৪–১ ব্যবধানে পরাজিত করে, তৃতীয় স্থান নির্ধারক ম্যাচে তারা ক্যামেরুনের সাথে ৩–৩ ড্র করেছিল, পেনাল্টি শুটআউটে ৩–১ স্কোর করে ৩য় স্থান অর্জন করেছিল। কিন্তু মার্কিন যুক্তরাষ্ট্রে অনুষ্ঠিত ১৯৯৯ ফিফা মহিলা বিশ্বকাপে খেলার যোগ্যতা অর্জন করতে পারেনি।  এখনও পর্যন্ত এই দল একবারের জন্যও মহিলা বিশ্বকাপে উত্তীর্ণ হতে পারেনি। মহাদেশীয় কাপে এরপর ২০০৬ আর ২০১২ তে খেলার যোগ্যতা অর্জন করলেও গ্রুপ পর্বে বিদায় গ্রহণ করে। এছাড়া আঞ্চলিক ইউনিফ্যাক কাপে ২০২০ সালে দ্বিতীয় স্থান অধিকার করেছিল গণতান্ত্রিক কঙ্গো প্রজাতন্ত্র।  রেকর্ড মহিলা আফ্রিকা কাপ অব নেশন্স ১৯৯৮:   আফ্রিকান গেমস ২০০৩: গ্রুপ পর্ব   ইউনিফ্যাক মহিলা কাপ (মধ্য আফ্রিকান মহিলা চ্যাম্পিয়নশিপ) ২০২০:  তথ্যসূত্র  বহিঃসংযোগ ফিফা দলীয় পরিচিতি  বিষয়শ্রেণী:গণতান্ত্রিক কঙ্গো প্রজাতন্ত্র জাতীয় মহিলা ফুটবল দল বিষয়শ্রেণী:আফ্রিকার জাতীয় নারী ফুটবল দল বিষয়শ্রেণী:গণতান্ত্রিক কঙ্গো প্রজাতন্ত্রে ক্রীড়া বিষয়শ্রেণী:গণতান্ত্রিক কঙ্গো প্রজাতন্ত্রে ফুটবল
মুফতি মোহাম্মদ ওবায়দুল হক নঈমী (জন্ম: ১১ মার্চ ১৯৪৩ – মৃত্যু: ৬ জুলাই ২০২০) ছিলেন বাংলাদেশের শীর্ষস্থানীয় ইসলামি পণ্ডিত, শিক্ষাবিদ ও সংগঠক। তিনি শেরে মিল্লাত হিসাবেও অধিক পরিচিত ছিলেন। তিনি ছিলেন আহলে সুন্নাত ওয়াল জামা'আত বাংলাদেশের চেয়ারম্যান ও জামেয়া আহমদিয়া সুন্নিয়া কামিল মাদরাসার শায়খুল হাদীস।   জীবনকাল  ওবায়দুল হক নঈমী ১৯৪৩ সালের ১১ মার্চ চট্টগ্রামের আনোয়ারা উপজেলার চাঁপাতলী গ্রামে জন্মগ্রহণ করেন। তার পিতার নাম মুনশি নূর আহমদ আল কাদেরী ও মাতার নাম ছফুরা খাতুন।  তিনি মাযহাবগত হানাফি ও তরিকতগত কাদেরী ছিলেন।   শিক্ষাজীবন  ওবায়দুল হক নঈমী গ্রামের মক্তবে পড়াশোনা শুরু করেন৷ তিনি চট্টগ্রামের প্রাচীনতম ইসলামি শিক্ষা প্রতিষ্ঠান পাঁচলাইশ ওয়াজেদিয়া আলিয়া মাদ্রাসা থেকে কৃতিত্বের সাথে দাখিল, আলিম ও ফাযিল পরীক্ষায় উত্তীর্ণ হন। তিনি ১৯৬২ ও ১৯৬৪ সালে পশ্চিম পাকিস্তানের গুজরাতের জামেয়া নঈমীয়ায় গমন করেন। সেখানে মুফতি আহমদ ইয়ার খান নঈমী এর অধীনে ফিক্বহশাস্ত্রে কোর্স করেন। ১৯৬৫ সালে ওয়াজেদিয়া আলিয়া মাদ্রাসা থেকে কামিল পাশ করেন।   কর্মজীবন  তিনি শিক্ষাজীবন শেষে ওয়াজেদিয়া আলিয়া মাদরাসাতে ১৯৬৬ সালে যোগদান করেন। সেখানে এক বছর শিক্ষাদানের পর ১৯৬৭ সালে হাটহাজারী অদুদিয়া সুন্নিয়া মাদরাসায়ও এক বছর শিক্ষকতা করেন। ১৯৬৮ সালে চট্টগ্রামের জামেয়া আহমদিয়া সুন্নিয়া কামিল মাদরাসায় মুহাদ্দিস পদে যোগদান করে ১১ বছর উক্ত পদের দায়িত্ব পালন করেন। ১৯৮০ সালে পটিয়ার শাহচান্দ আউলিয়া কামিল মাদ্রাসায় একবছর মুহাদ্দিস হিসেবে দায়িত্ব পালন করার পর পুনরায় জামেয়া আহমদিয়া সুন্নিয়া আলিয়াতে শায়খুল হাদীস (প্রধান মুহাদ্দিস) পদে যোগদান করে ৪০ বছর উক্ত পদের দায়িত্ব পালন করেন।  সাংগঠনিক দায়িত্ব  ওবায়দুল হক নঈমী বাংলাদেশের ইসলামি দল আহলে সুন্নাত ওয়াল জামা'আত বাংলাদেশের চেয়ারম্যান ছিলেন। তিনি ২০১৯ থেকে ২০২০ সাল পর্যন্ত উক্ত পদের দায়িত্ব পালন করেন।তিনি ছিলেন ছাত্র রাজনৈতিক সংগঠন বাংলাদেশ ইসলামী ছাত্রসেনার প্রতিষ্ঠাতা পৃষ্ঠপোষক ও রাজনৈতিক সংগঠন বাংলাদেশ ইসলামী ফ্রন্টের সাবেক প্রেসিডিয়াম সদস্য ও আনজুমান ট্রাস্টের নির্বাহী সদস্য ছিলেন। লন্ডনভিত্তিক সংগঠন ওয়ার্ল্ড ইসলামিক মিশনের সদস্য হিসেবে দায়িত্ব পালন করেন।   অবদান  তিনি ১৯৭১ সালে মহান মুক্তিযুদ্ধের সময় মুক্তিযুদ্ধ ও স্বাধীনতা বিরোধীদের বিরুদ্ধে মাওলানা কাযী নুরুল ইসলাম হাশেমীর সাথে ভূমিকা পালন করেন। তিনি মাসিক তরজুমানসহ বিভিন্ন পত্রিকা ও প্রকাশনায় লেখালেখি করতেন। এছাড়া তিনি বেশ কিছু বই লিখেছেন। উল্লেখযোগ্য হল- দালায়েলুল ক্বিয়াম লি মিলাদে খাইরিল আনাম, ইমাম মুহাম্মদ (রা.) এর মুয়াত্তা গ্রন্থের ব্যাখ্যা কাশিফুল মুগাম্মাদ শরহে মু’আত্তা ইমাম মুহাম্মদ। তিনি সৈয়দ মুহাম্মদ তৈয়্যব শাহ থেকে কাদেরিয়া তরিকার দীক্ষা নেন।   মৃত্যু  ওবায়দুল হক নঈমী ২০২০ সালের ৬ জুলাই চট্টগ্রামের একটি হাসপাতালে মৃত্যুবরণ করেন। তাকে চট্টগ্রামের ষোলশহরস্থ আলমগীর খানকাহ শরীফ সংলগ্ন কবরস্থানে সমাহিত করা হয়।  তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:২০২০-এ মৃত্যু বিষয়শ্রেণী:সুন্নি মুসলিম পণ্ডিত বিষয়শ্রেণী:জামেয়া আহমদিয়া সুন্নিয়া কামিল মাদ্রাসার শিক্ষক বিষয়শ্রেণী:চট্টগ্রাম জেলার ইসলামি ব্যক্তিত্ব বিষয়শ্রেণী:বেরলভী বিষয়শ্রেণী:ওয়াজেদিয়া আলিয়া মাদ্রাসার প্রাক্তন শিক্ষার্থী
টেংরা ইউনিয়ন বাংলাদেশের সিলেট বিভাগের মৌলভীবাজার জেলার রাজনগর উপজেলার একটি ইউনিয়ন।   অবস্থান ও সীমানা    ইতিহাস  টেঙ্গুর রাজার নামানুসারে ৬নং টেংরা ইউনিয়ন পরিষদের নামকরণ করা হয়।   প্রশাসনিক এলাকা  ইউনিয়নের ৩২ গ্রাম আছে।  ১নং ওয়ার্ড- টেংরা, পাইকপাড়া, ডেফলউড়া ২নং ওয়ার্ড- মাথিউরা চা বাগান ৩নং ওয়ার্ড- ইলাশপুর, ইলাশপুর পূর্ব পাহাড় ৪নং ওয়ার্ড- সালন, রামভদ্রপুর,  হুড়ারাঐ, করতল ৫নং ওয়ার্ড- রাজনগর চা বাগান, রাজনগর টি.জি ৬নং ওয়ার্ড- কাশীপুর, পন্ডিতনগর, চাউরুলী বদরপুর ৭নং ওয়ার্ড- কাছাড়ী, ইব্রহীমপুর, রাউবাড়ী, হরিপাশা, রাঙ্গিছড়া ৮নং ওয়ার্ড- একামধু, গনেশপুর, উজিলপুর, কান্দিরকুল, উড়কিলা, হরিহরপুর ৯নং ওয়ার্ড- সৈয়দনগর, ডলা, হংসখলা, কোনাগাও, আদিনাবাদ, টগরপুর, ভাঙ্গারহাট   আয়তন ও জনসংখ্যা    শিক্ষার হার ও শিক্ষা প্রতিষ্ঠান  শিক্ষার হার : ৫০%(২০০১ সালের আদমশুমারী অনুসারে) শিক্ষা প্রতিষ্ঠান রাজনগর দারুছ ছুন্নাহ ফাজিল মাদ্রাসা ও ঈদগাহ কর্তল লতিফিয়া মহিলা মাদ্রাসা (১৯৯৯) রাজনগর ডিএস ফাজিল মাদ্রাসা (১৯৭৩)  +প্রাথমিক প্রতিষ্ঠানের তালিকানামপ্রতিষ্ঠাকালপ্রধান শিক্ষকরাঙ্গিছড়া সরকারী১৯৭২মহেশ রাম যাদবভাঙ্গারহাট সরকারী১৯৪৫রোকেয়া বেগমটেংরা সরকারী১৯২৮রবেন্দ্র বর্ধনমধ্য টগরপুর সরকারী১৯৫৩অধীর রঞ্জন দত্তকাছাড়ী পন্ডিতনগর১৯৭৯মুকুন্দ মোহন দত্তসালন সরকারী১৯৭৪বিনয় ভূষন দেবমাথিউড়া চা বাগান বেসরকারী১৯৭২অর্জুন গোড়ইলাশপুর পূর্ব পাহাড় সরকারী১৯৮৮মোহাম্মদ মাশুক আহমদচাউরুলী সরকারী১৯৭৪হরিপাশা সরকারী১৮৮৫একামধু সরকারী ১৯৭৪কাশীপুর সরকারী ১৯৩৯হংসখলা সরকারী১৯৯১রামভদ্রপুর সরকারী১৯৩৯রাজনগর চা বাগান বেসরকারী১৯৬০রাউবাড়ী সরকারী১৯৭৪বিজয় প্রসাদ কালোয়ার   দর্শনীয় স্থান  চা বাগান লেইক ও ফিসারী দেওয়ান দিঘী রাবার চাষ প্রকল্প মাথিউরা শাপলা লেইক উজিলপুর আংগাং লুয়াউনি রিসোর্ট এন্ড আইটি সেন্টার হাট বাজার টেংরা বাজার ভাঙ্গারহাট বাজার হরিপাশা বাজার মাজার সর্দারশাহ শাহা আরপিন শাহ ভুট্টুমশাহ  মসজিদ সর্দারশাহ মাজার মসজিদ ভিতর বাজার জামে মসজিদ ইলাশপুর জামে মসজিদ মাথিউরা চা বাগান জামে মসজিদ একামধু জামে মসজিদ করতল জামে মসজিদ মাথিউরা চা বাগান ঈদগাহ কবরস্থান ইলাশপুর নন সিলেটি কবরস্থান মাথিউরা চা বাগান কবরস্থান একামধু কবরস্থান   উল্লেখযোগ্য ব্যক্তি    জনপ্রতিনিধি  +চেয়ারম্যানগণের তালিকাক্রমিকনামমেয়াদ০১আব্দুল জব্বার মিয়া০২মোহাম্মদ আছকর মিয়া০৩মোহাম্মদ টিপু খানবর্তমান    আরও দেখুন    তথ্যসূত্র   বিষয়শ্রেণী:রাজনগর উপজেলার ইউনিয়ন
thumb|280px|একটি পরিবাহী বস্তুর অসীম চাদরের অপর অবলম্বী একটি ধনাত্মক বিন্দু আধানের তড়িৎ ক্ষেত্র  তড়িৎ ক্ষেত্র (কখনো কখনো সংক্ষিপ্তাকারে E-ক্ষেত্র লেখা হয়) বলতে কোন বৈদ্যুতিকভাবে আহিত কণা যেখানে অবস্থান করে তার চারিদিকে যতদূর পর্যন্ত আধানটির বলের প্রভাব (আকর্ষণ জনিতও হতে পারে, আবার বিকর্ষণ জনিতও হতে পারে) বিস্তৃত থাকে, সেই অঞ্চলকে বোঝায়। তড়িৎ ক্ষেত্র আধানকে বেষ্টন করে রাখে এবং এই ক্ষেত্রের অন্যন্য বস্তুর ওপর আকর্ষণ বা বিকর্ষণের মাধ্যমে বল প্রয়োগ করে।Browne, p 225: "...  around every charge there is an aura that fills all space. This aura is the electric field due to the charge. The electric field is a vector field... and has a magnitude and direction." একটি বৈদ্যুতিক ক্ষেত্রের বৈদ্যুতিকভাবে আহিত কণার জন্য অথবা সময়ের সাথে চৌম্বক ক্ষেত্রের পরিবর্তনের জন্য হতে পারে। এটি একটি ভেক্টর রাশি। বৈদ্যুতিক ক্ষেত্র উপরিপাত নীতি মেনে চলে।  একটি বিন্দুতে তড়িৎ ক্ষেত্র E তড়িৎ বিভবের(V) ঋণাত্মক গ্রেডিয়েন্টের সমান   তড়িৎ ক্ষেত্র প্রাবল্য বা বল বা ত্রীবতা  কোনো বিন্দু চার্জের তড়িৎ ক্ষেত্রের মধ্যে একটি ধনাত্মক একক চার্জ স্থাপন করলে সেটি যে বল অনুভব করে তাকে তড়িৎ ক্ষেত্র প্রাবল্য বা বল বা ত্রীবতা বলে।  তথ্যসূত্র  বিষয়শ্রেণী:তড়িৎ প্রকৌশল বিষয়শ্রেণী:প্রকৌশল বিষয়শ্রেণী:প্রযুক্তি বিষয়শ্রেণী:স্থির তড়িৎ বিষয়শ্রেণী:ভৌত রাশি বিষয়শ্রেণী:তড়িৎচুম্বকত্ব
থাম্ব|মঙ্গোলীয় ভাষার একটি সময়রেখা ভিত্তিক গ্রাফিক্যাল উপস্থাপনা  মঙ্গোলীয় ভাষা (, ,Traditional Mongolian script:  , ,Image: ) হলো মঙ্গোলিয়ার সরকারি ভাষা এবং মঙ্গোলীয় ভাষা পরিবারের সবচেয়ে বহুল প্রকাশিত এবং সেরা-পরিচিত সদস্য উভয়ই। এর সমস্ত উপভাষাগুলি জুড়ে স্পিকারের সংখ্যা ৫.২ মিলিয়ন হতে পারে। মঙ্গোলিয়ার বিপুল সংখ্যাগরিষ্ঠ এবং অভ্যন্তরীণ মঙ্গোলিয়া স্বায়ত্তশাসিত অঞ্চলের মঙ্গোলিয়ের অনেক বাসিন্দাসহ। মঙ্গোলিয়ায়,সিলিলিক (এবং অনেক সময় লাতিন ভাষায় সামাজিক যোগাযোগের জন্য রচিত খলখা উপভাষাটি প্রাধান্য পায়, তবে অভ্যন্তরীণ মঙ্গোলিয়ায় ভাষাটি দ্বান্দ্বিকভাবে আরও বৈচিত্র্যময় এবং চিরাচরিত মঙ্গোলীয় লিপিতে লেখা হয়। ব্যাকরণ অনুসরণ করার আলোচনায়, বিভিন্ন ধরনের মঙ্গোলিয়ান হ'ল স্ট্যান্ডার্ড খালখা মঙ্গোলিয়ান (যেমন, লেখার সম্মেলনে এবং স্কুল ব্যাকরণে আনুষ্ঠানিকভাবে প্রমিত লিখিত ভাষা), তবে যা বলা হয় তা বেশিরভাগ স্থানীয় ভাষায় বৈধ is (কথ্য) খালখা এবং অন্যান্য মঙ্গোলিয়ান উপভাষার জন্য, বিশেষত চাখর্।   তথ্যসূত্র   বিষয়শ্রেণী:রুশ ভাষা বিষয়শ্রেণী:মঙ্গোলীয় ভাষা বিষয়শ্রেণী:সংযোগাত্মক ভাষা বিষয়শ্রেণী:রাশিয়ার ভাষা
থাম্ব|ইরানের একটি তুরবাহ । তুরবাহ একটি আরবি শব্দ; এর অর্থ কাঠ ও মাটি দিয়ে তৈরি একটি চতুর্ভুজ বা বৃত্তাকার ছোট সিজদাহ করার স্থল। এতে লেখা থাকে "ইয়া আলি", "ইয়া ফাতিমা আল জাহরা" ইত্যাদি। ইসলামী নিয়ম অনুযায়ী এটি একটি সচ্ছ ও পবিত্র। সিজদাহ করা যাবে মাটিতে, পাতায়, কাঠে, পাথরে, কাগজ (সব কাগজ নয়) এবং করা যাবে না কাপড়ে (যে কোনো প্রকার), ফলে, লোহা, ধাতব্য, প্লাস্টিক, সিরামিক, কাচ। তাই শিয়া সম্প্রদায় বিশ্বাস করেন যে, "কারবালা" (ইরাকের কুফার অন্তরগত একটি ময়দান, যেখানে হুসাইন ইবনে আলী শহিদ হয়েছিলেন)-এর মাটি খুব পবিত্র এবং এটা সিজদাহ করার জন্য সর্বত্তোম উপযোগী। কিন্তু সুন্নিরা এটাকে বিদাহ বলে মনে করেন।   তথ্যসূত্র   বিষয়শ্রেণী:নামাজ বিষয়শ্রেণী:শিয়া ইসলাম বিষয়শ্রেণী:নামাজের পরিভাষা
ইমতিয়াজ শহীদ কোরেশী (; জন্মঃ ১৯ এপ্রিল ১৯৬১) হলেন একজন পাকিস্তানি রাজনীতিবিদ, যিনি কোহাত জেলার শাকদারার বাসিন্দা, যিনি দশম খাইবার পশতুনখোয়া প্রাদেশিক পরিষদে আইন, সংসদ বিষয়ক ও মানবাধিকার মন্ত্রীর দায়িত্ব পালন করেছিলেন।   রাজনৈতিক ও কর্মজীবন  তিনি খাইবার পাখতুনখোয়া পুলিশ বিল, ২০১৩, খাইবার পশতুনখোয়া হুইস্ল্লো ব্লোয়ার প্রোটেকশন অ্যান্ড ভিজিল্যান্স কমিশন বিল এবং তথ্য অধিকারের কমিটির সদস্য হিসাবেও কাজ করেছেন। তিনি খাইবার পশতুনখোয়া প্রাদেশিক পরিষদের ডেপুটি স্পিকার হিসাবেও দায়িত্ব পালন করেছেন।   তথ্যসূত্র    বহিঃসংযোগ      বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:খাইবার পাখতুনখোয়া এমপিএ ২০১৩-২০১৮ বিষয়শ্রেণী:কোহাট জেলার ব্যক্তি
মার্ভেল ওয়ার্ল্ডওয়াইড ইনকরপোরেটেড বা সংক্ষেপে মার্ভেল কমিক্স হল যুক্তরাষ্টের অন্যতম বৃহৎ কমিক্স প্রকাশনা প্রতিষ্ঠান। ২০০৯ সালে ওয়াল্ট ডিজনি কোম্পানি ৪.২৪ বিলিয়ন মার্কিন ডলার দিয়ে মার্ভেল ওয়ার্ডওয়াইড কোম্পানির নিয়ন্ত্রণকারী কোম্পানি কিনে নেয়।SECInfo.com: "Marvel Entertainment/Inc. 10-K for 12/31/07" , filed February 28, 2008  মারভেল কমিক ১৯৩৯ সালে টাইমলি কোম্পানি নামে এর যাত্রা শুরু করে এবং ১৯৫০ এর শুরুর দিকে এটলাস কমিক্স নামে পরিচিতী পায়। মার্ভেল কমিক্স বর্তমান রুপে প্রকাশ পায় যখন এর প্রতিষ্ঠাতা স্ট্যান লি, জ্যাক কার্বি , স্টিভ ডিকোর    ফ্যান্টাস্টিক ফোর সহ অন্যান্য অতিমানবীয় (সুপারহিরো) চরিত্রগুলো সৃষ্টির করেন।  মার্ভেল কমিক্স মূলত বিখ্যাত এর অতিমানবীয় চরিত্র উলভারিন, স্পাইডার-ম্যান, আয়রন ম্যান, হাল্ক, থর, ক্যাপ্টেন আমেরিকা, ক্যাপ্টেন মার্ভেল, ডেয়ারডেভিল, ব্ল্যাক প্যান্থার, ডক্টর স্ট্র‍্যাঞ্জ, ডেডপুল, গোস্ট রাইডার, পানিশার ইত্যাদি  চরিত্রের জন্য । মারভেল কমিক্সের অতিমানবীয় চরিত্রগুলো মূলত মারভেল ইউনিভার্সের নামে পরিচালিত হয়। এই চরিত্রগুলো অনেকসময় বাস্তব জীবনের শহর যেমন নিউ ইয়র্ক, লস এঞ্জেলস এবং শিকাগো কে কেন্দ্র করে পরিচালিত হয়। মার্ভেল কমিকসকে ভিত্তি করে মার্ভেল সিনেম্যাটিক ইউনিভার্স তৈরি করা হয়েছে যেখানে এর জনপ্রিয় কমিক চরিত্র গুলো নিয়ে চলচ্চিত্র নির্মিত হচ্ছে ।    তথ্যসূত্র   বিষয়শ্রেণী:কমিক বিষয়শ্রেণী:১৯৩৯-এ প্রতিষ্ঠিত কোম্পানি বিষয়শ্রেণী:ওয়াল্ট ডিজনির অধীনস্থ কোম্পানি বিষয়শ্রেণী:মার্কিন সংস্কৃতি বিষয়শ্রেণী:মার্কিন যুক্তরাষ্ট্রের কমিক বই প্রকাশনা কোম্পানি বিষয়শ্রেণী:মার্ভেল কমিক্স বিষয়শ্রেণী:কমিক প্রকাশনা বিষয়শ্রেণী:ডিজনি কমিক প্রকাশক বিষয়শ্রেণী:মার্ভেল এন্টারটেইনমেন্ট বিষয়শ্রেণী:নিউ ইয়র্ক শহর ভিত্তিক প্রকাশনা কোম্পানি
আফজালাবাদ রেলওয়ে স্টেশন হচ্ছে বাংলাদেশের সুনামগঞ্জ জেলার ছাতক উপজেলায় অবস্থিত একটি রেলওয়ে স্টেশন। আনুমানিক ১৯৫৬ সালে নির্মিত প্রায় ৩৫ কিমি দীর্ঘ সিলেট–ছাতক বাজার রেলপথের অন্যতম স্টেশন এটি। ২০১০ সালে জনবল সংকটের কারণে স্টেশনটি বন্ধ করে দেওয়া হয়, এবং ২০১৮ সাল অব্দি স্টেশনটি এখনও বন্ধ রয়েছে।   তথ্যসূত্র   বিষয়শ্রেণী:সুনামগঞ্জ জেলার রেলওয়ে স্টেশন
তাজকিরাতুল কাহহালিন হল আলি বিন ঈসা কর্তৃক লিখিত চক্ষুবিদ্যা-বিষয়ক একটি বই। এটি চক্ষুবিদ্যার অন্যতম গুরুত্বপূর্ণ উৎস হিসেবে বিবেচিত হয় এবং তা অষ্টাদশ শতাব্দী পর্যন্ত ইউরোপে অধ্যয়ন করা হতো। বইটির পাণ্ডুলিপির প্রথম পাতাটি বর্তমানও কায়রোর আল আজহার লাইব্রেরিতে সংরক্ষিত আছে।ويل ديورانت: قصة الحضارة   বিষয়বস্তু  এতে অনেক চোখের রোগ ও পরীক্ষামূলক বৈজ্ঞানিক ভিত্তি দিয়ে কীভাবে তাদের চিকিত্সা করা যায় এবং এর জন্য নতুন ধারণা এবং পদ্ধতি যুক্ত করা হয়েছে। বইটি অন্যান্য গ্রন্থ থেকে আলাদা যে, এটি পড়া সহজ এবং এতে সূত্রাবলীও যোগ করা হয়েছে।علي بن عبد الله الدفاع: رواد علم الطب في الحضارة العربية و الإسلامية ص255   প্রমাণ    ইবনে আবি উসাইবা বইটি সম্পর্কে বলেছেন: “ এটি এমন একটি বই, যেই ব্যক্তি চক্ষু চিকিৎসা সম্পর্কে জানতে চায়, তাদের প্রত্যেককে এটি অবশ্যই মুখস্ত রাখতে হবে।ابن أبي أصيبعة: طبقات الأطباء  হির্শবার্গ বইটি সম্পর্কে বলেন: "এটি সবচেয়ে সঠিক এবং নির্ভুল বইগুলির একটি, যা আমাদের কাছে এ শিল্পে পৌঁছেছে এবং আমরা ইউরোপে আঠারো শতকের শুরুর আগে এর মতো গ্রন্থ পাইনি"مجلة التراث العربي: العدد 89 - مارس 2003   আরও দেখুন    আলি ইবনে ঈসা   চক্ষুচিকিৎসাবিজ্ঞান  মধ্যযুগীয় ইসলামি বিশ্বের চিকিৎসা   তথ্যসূত্র   বিষয়শ্রেণী:চিকিৎসা সম্পর্কিত বই বিষয়শ্রেণী:মধ্যযুগীয় আরবি সাহিত্য
হানাফী মসজিদ বাউরগুইবার (আরবি: جامع بورقيبة) তিউনিসিয়ার মোনাস্টিরে (ইন্ডিপেন্ডেন্ট স্ট্রিট) অবস্থিত একটি মসজিদ। এই মসজিদটি তিউনিসিয়ার প্রথম রাষ্ট্রপতি হাবিব বোরগুইবাকে উৎসর্গীকৃত।  ইতিহাস ১৯৬৩ সালে তাইয়েব বোজিগেন্ডা এই মসজিদটি নির্মাণ করেছন। এই মসজিদে একটি ঐতিহ্যবাহী স্থাপনা তৈরি করা হয়েছে, যা তিউনিসের হামমৌদা পাচা মসজিদের উপর ভিত্তি করে নির্মাণ করা হয়েছিল।  নামাজের স্থানটিতে এক হাজার লোক থাকতে পারে। অর্ধ-গম্বুজটিতে অবস্থিত মিহরাবটি সোনার মোজাইক দ্বারা সজ্জিত অর্ধেক খিলান দিয়ে আবৃত। কলামগুলির নিজস্ব হিসেবে, অতিক্রমকারী চার্টগুলি কাটিয়ে উঠেছে এবং ধনুকগুলি গোলাপী মার্বেল দ্বারা তৈরি।  চিত্র  আরও দেখুন  আফ্রিকার মসজিদসমূহের তালিকা  তিউনিসিয়ার মসজিদসমূহের তালিকা  মসজিদ  নামাজ  ইসলাম  তথ্যসূত্র  বিষয়শ্রেণী:তিউনিসিয়ার মসজিদ বিষয়শ্রেণী:ইসলামি ভবন বিষয়শ্রেণী:ইসলামি স্থাপত্য
__TOC__  ২৮ অক্টোবর ২০১৬  সন্দেহভাজন সকপাপেট      সম্পাদক মিথস্ক্রিয়া উপযোগ  উপরের তিনজনই একই ব্যক্তি। এছাড়াও, বারবার সতর্কতা দেওয়া স্বত্ত্বেও তারা স্প্যামিং ও অন্যান্য অগঠমূলক কার্যক্রম চালিয়ে যাচ্ছেন। Azmirfakir তার ব্যবহারকারী পাতার তথ্য ব্যবহারকারী_আলাপ:MD_AZMIR_FAKIR পাতায় লিখেছেন। দুজনের নামও একই। আবার Tamanna883, Azmirfakir এর আলাপ পাতায় র‌্যান্ডমলি বেশ কিছু উইকিপদক দিয়েছেন কোন কারণ ছাড়াই। এছাড়াও, ব্যবহারকারী:Tamanna883/খেলাঘর-এ Azmirfakir এর আপলোড করা প্রজেক্ট স্পোপের বাইরে একটি ছবি ও বিজ্ঞাপন সংযুক্ত করা হয়েছে। যুদ্ধমন্ত্রী আলাপ ০৬:৫৩, ২৮ অক্টোবর ২০১৬ (ইউটিসি)    ‍‍‍‍‍‍— তানভির • ১৫:৪৫, ৬ নভেম্বর ২০১৬ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষণ ও/বা টহল দানকারী প্রশাসকের মন্তব্য  বিষয়শ্রেণী:উইকিপিডিয়া সকপাপেট তদন্ত/২০১৬